CELEX: 31971R2706
Language: el
Date: 1971-12-20 00:00:00
Title: Κανονισμός (ΕΟΚ) αριθ. 2706/71 της Επιτροπής της 20ής Δεκεμβρίου 1971 περί της μεθόδου προσδιορισμού της υπεροξειδάσης σε ορισμένα μεταποιημένα προϊόντα δημητριακών

Avis juridique important

|

31971R2706

Κανονισμός (ΕΟΚ) αριθ. 2706/71 της Επιτροπής της 20ής Δεκεμβρίου 1971 περί της μεθόδου προσδιορισμού της υπεροξειδάσης σε ορισμένα μεταποιημένα προϊόντα δημητριακών  

Επίσημη Εφημερίδα αριθ. L 280 της 21/12/1971 σ. 0009 - 0009 Φινλανδική ειδική έκδοση: Κεφάλαιο 3 τόμος 4 σ. 0061  Δανική ειδική έκδοση: Σειρά I Κεφάλαιο 1971(III) σ. 0868  Σουηδική ειδική έκδοση: Κεφάλαιο 3 τόμος 4 σ. 0061  Αγγλική ειδική έκδοση: Σειρά I Κεφάλαιο 1971(III) σ. 1000  Ελληνική ειδική έκδοση: Κεφάλαιο 03 τόμος 7 σ. 0098  Ισπανική ειδική έκδοση: Κεφάλαιο 03 τόμος 5 σ. 0130  Πορτογαλική ειδική έκδοση : Κεφάλαιο 03 τόμος 5 σ. 0130 

ΚΑΝΟΝΙΣΜΟΣ (ΕΟΚ) αριθ. 2706/71 ΤΗΣ ΕΠΙΤΡΟΠΗΣ της 20ής Δεκεμβρίου 1971 περί της μεθόδου προσδιορισμού της υπεροξειδάσης σε ορισμένα μεταποιημένα προϊόντα δημητριακώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 120/67/ΕΟΚ του Συμβουλίου της 13ης Ιουνίου 1967 περί κοινής οργανώσεως αγοράς στον τομέα των δημητριακών (1), όπως τροποποιήθηκε τελευταία από τον κανονισμό (ΕΟΚ) αριθ. 1550/71 (2), και ιδίως το άρθρο 16 παράγραφος 6,  Εκτιμώντας:  ότι για την επιστροφή στην εξαγωγή πρέπει να λαμβάνεται υπόψη η ποιότητα του μεταποιημένου προϊόντος δημητριακών που τυγχάνει της εν λόγω επιστροφής ούτως ώστε τα δημόσια έσοδα να μη συντελούν στην εξαγωγή προϊόντων μειονεκτικής ποιότητος- ότι, με την  προοπτική αυτή, η υπεροξειδάση ορισμένων μεταποιημένων προϊόντων δημητριακών πρέπει ουσιαστικά να καθίσταται αδρανής- ότι, προκειμένου να εξασφαλισθεί η ομοιόμορφος εφαρμογή των διατάξεων περί χορηγήσεως επιστροφών σε προϊόντα τα οποία ανταποκρίνονται  στην απαίτηση αυτή, ενδείκνυται να προβλεφθεί μία κοινοτική μέθοδος προσδιορισμού της υπεροξειδάσης- ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως Σιτηρών.  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Όταν, για τη χορήγηση της επιστροφής στην εξαγωγή ορισμένων μεταποιημένων προϊόντων δημητριακών, ορίζεται ότι η υπεροξειδάση πρέπει ουσιαστικά να αδρανοποιείται, ο έλεγχος διενεργείται σύμφωνα με τη μέθοδο που περιγράφεται στο παράρτημα.   Άρθρο 2  Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 20 Δεκεμβρίου 1971.  Για την Επιτροπή Ο Πρόεδρος Franco M. MALFATTI  (1) ΕΕ αριθ. 117 της 19.6.1967, σ. 2269/67.  (2) ΕΕ αριθ. Ν 164 της 22.7.1971, σ. 1.      ΠΑΡΑΡΤΗΜΑ  Μέθοδος προσδιορισμού της υπεροξειδάσης Λιοτριβούνται σε ιγδίο 5 g δείγματος με λίγο αποσταγμένο νερό. Μεταγγίζεται το μίγμα εντός ογκομετρικής φιάλης 100 ml που συμπληρώνεται μέχρι τη χαραγή με αποσταγμένο νερό. Αφήνεται το μίγμα σε ηρεμία επί 30 λεπτά και διηθείται με τη βοήθεια πτυχωτού  ηθμού.  Με ένα σιφώνιο, μεταγγίζονται 5 ml του διαυγασθέντος διαλύματος εντός δοκιμαστικού σωλήνος. Στη συνέχεια, προστίθεται 1 ml διαλύματος περιεκτικότητος 10% σε κρυσταλλική γουαϊακόλη εντός αιθανόλης 96% καθώς και 1 ml H2O2 (οξυγονούχο ύδωρ) περιεκτικότητος  1%. Τα δύο διαλύματα πρέπει να είναι προσφάτως παρασκευασμένα. Ελέγχεται η συγκέντρωση του διαλύματος οξυγονούχου ύδατος. Μετά μισή ώρα, δεν πρέπει να εμφανισθεί αλλαγή χρώματος σε σχέση με ένα τυφλό πείραμα που γίνεταικ παραλλήλως ή μόνο μια ελάχιστη  αλλαγή προς το ερυθρόφαιο.  Η δοκιμή χρωματισμού γίνεται δύο φορές.